joelniklaus/EU_Wikipedias huggingface dataset:
Μυρτιά Λακωνίας

Η Μυρτιά Λακωνίας είναι χωριό στον δήμο Ευρώτα, στην περιφερειακή ενότητα Λακωνίας στην περιφέρεια Πελοποννήσου στην νότια Ελλάδα. Υπάγεται στην δημοτική ενότητα Έλους, ενώ κατά τη διάρκεια του προγράμματος Καποδίστρια αποτέλεσε μέρος του δήμου Έλους. 

Σύμφωνα με την απογραφή του 2001, το χωριό είχε πληθυσμό 535 κατοίκων. Σύμφωνα με την τοπική παράδοση, το όνομα του χωριού προέρχεται από το δέντρο της μυρτιάς που ευδοκιμούσε στην περιοχή.

Ιστορικό πληθυσμού

Παραπομπές 

Χωριά του νομού Λακωνίας
Πάλλης Σεραφείμ Κωνσταντίνος

Ο Πάλλης Σεραφείμ Κωνσταντίνος είναι Έλληνας συνθέτης, δεξιοτέχνης του ακορντεόν και διαπρεπής μουσικός παιδαγωγός επίσης στο πιάνο και στο όργανο. Γεννήθηκε στην Αθήνα, σπούδασε στο Εθνικό ωδείο, στο ωδείο Νίκος Σκαλκώτας και σε άλλα σημαντικά μουσικά ιδρύματα όπου πήρε δίπλωμα δεξιοτεχνίας. 

Έκανε σπουδές σε διάφορες ευρωπαϊκές χώρες, πήρε μαθήματα από σπουδαίους μουσικούς παγκοσμίου φήμης και συνεργάστηκε με σολίστ από όλο τον κόσμο. Συμμετείχε σε μουσικούς διαγωνισμούς στο εξωτερικό όπου διέπρεψε. Δίδαξε σε διάφορα μουσικά ιδρύματα της Ελλάδας και ίδρυσε δικό του ωδείο. Μύησε πολλούς μαθητές αλλά και μουσικούς σε νέες τεχνικές παιξίματος στο ακορντεόν. Είναι συνθέτης του έργου για σόλο ακορντεόν με τίτλο : "10 βαλκανικοί χοροί" που χαρακτηρίζονται από την δυσκολία τους, τις ιδιαίτερες εκτελεστικές απαιτήσεις και την μελωδικότητά τους. Το έργο του είναι διασκευασμένο και για πιάνο και αρμόνιο.

Εργογραφία 

 10 Βαλκανικοί χοροί

Παραπομπές 

Έλληνες συνθέτες
Μεσορράχη Παλαμά Καρδίτσας

Για το συνώνυμο οικισμό στο νομό Καρδίτσας δείτε το λήμμα: Μεσορράχη Μουζακίου Καρδίτσας
Για οικισμούς της Ελλάδας με το ίδιο όνομα δείτε: Μεσορράχη (αποσαφήνιση)

Η Μεσορράχη Παλαμά είναι ημιορεινό χωριό της Καρδίτσας σε υψόμετρο 280 μέτρα.

Γεωγραφία - Ιστορία 
Η Μεσορράχη βρίσκεται στα βορειοανατολικά όρια του νομού με το νομό Τρικάλων. Απέχει 13,5 χλμ. Α.-ΒΑ. από τον  Παλαμά, 30 χλμ. ΒΑ. από την Καρδίτσα και 26,5 ΝΔ. από τη Λάρισα. Η παλιά ονομασία του χωριού ήταν Δουβλατάν και με το όνομα αυτό αναφέρεται το 1883 να προσαρτάται στον τότε  δήμο Φύλλου που ανήκε στο νομό Τρικκάλων. Το 1928 μετονομάζεται σε Μεσορράχη. Σύμφωνα με το σχέδιο Καλλικράτης μαζί με το Πέτρινο αποτελούν την τοπική κοινότητα Πετρίνου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 6 κατοίκους.

Παραπομπές

Χωριά του νομού Καρδίτσας
Δήμος Παλαμά
Α.Ο. Υπάτου

Ο Αθλητικός Όμιλος Υπάτου είναι αθλητικό σωματείο με έδρα το Ύπατο Βοιωτίας. Επίσημο έτος ίδρυσης του συλλόγου είναι το 1976 και έχει χρώματα το μπλε και το λευκό. Διαθέτει τμήμα ποδοσφαίρου και υποδομών και ανήκει στη δύναμη της Ε.Π.Σ. Βοιωτίας. Συμμετέχει στη Γ' Εθνική Κατηγορία Ελλάδας και ως έδρα για τη διεξαγωγή των εντός έδρας αγώνων του χρησιμοποιεί το Δημοτικό Στάδιο Θήβας στη Θηβα. Φυσική του έδρα αποτελεί το Δημοτικό γήπεδο Υπάτου.

Πρόεδρος του συλλόγου είναι ο Κωνσταντίνος Περαντάκος και επίτιμος πρόεδρος ο  Σταμάτης Παπασταμάτης, Γενικός Διευθυντής της εταιρίας στο Ύπατο Βοιωτίας «Ελληνική Εταιρία Γρανιτών» που είναι και επίσημος χορηγός του Α.Ο. Υπάτου και επίσης Αντιπρόεδρος του Ερασιτέχνη και Πρόεδρος της ομάδας χάντμπολ της Α.Ε.Κ.

Ιστορία 
Ο Α.Ο. Υπάτου ιδρύθηκε στο Ύπατο του Νομού Βοιωτίας το 1976. Εντάχθηκε αμέσως στη δύναμη της Ε.Π.Σ. Βοιωτίας και ξεκίνησε την επίσημη αγωνιστική του δράση, αγωνιζόμενος στις κατηγορίες των πρωταθλημάτων της Ε.Π.Σ. Βοιωτίας. Το 2016 και με τη συμπλήρωση 40 ετών ιστορίας του συλλόγου, κατέκτησε το πρωτάθλημα Β' Κατηγορίας και ανήλθε στην Α' Κατηγορία Ε.Π.Σ. Βοιωτίας και παράλληλα, έφτασε αξιοσημείωτα μέχρι και την ημιτελική φάση του Κυπέλλου Ε.Π.Σ. Βοιωτίας. Το 2018 κατέκτησε το Πρωτάθλημα Ε.Π.Σ. Βοιωτίας για πρώτη φορά στην ιστορία του και κέρδισε την ιστορική άνοδο στην Γ' Εθνική κατηγορία. Επίσης κατέκτησε το Σούπερ Καπ Ε.Π.Σ. Βοιωτίας, επικρατώντας στον τελικό του Α.Ο. Θήβα με 4-0 στο Δημοτικό Στάδιο Θήβας.

Την αγωνιστική περίοδο 2018-19, αγωνίζεται για πρώτη φορά στην Γ' Εθνική κατηγορία και μετέχει στον 8ο όμιλο. Παράλληλα, κατέκτησε το Κύπελλο της Ένωσης Ποδοσφαιρικών Σωματείων Βοιωτίας με αντίπαλο την Ολυμπιάδα Οινοφύτων επικρατώντας στο τελικό της διοργάνωσης με 2-0 στο Δημοτικό Στάδιο Λιβαδειάς.

Ιστορία πρωταθλήματος

Έμβλημα

Εξέλιξη του εμβλήματος

Διακρίσεις

Πρωταθλήματα 
 Α΄ Κατηγορία Ε.Π.Σ. Βοιωτίας
Νικητές (1): 2017–18

 Β΄ Κατηγορία Ε.Π.Σ. Βοιωτίας
Νικητές (3): 2004-05, 2013–14, 2015–16

Κύπελλο 
 Κύπελλο Ε.Π.Σ. Βοιωτίας 
 Νικητές (2): 2018–19, 2021-22
 Σούπερ Καπ Ε.Π.Σ. Βοιωτίας 
Νικητές (3): 2018-19, 2019-20, 2021-2022

Κύπελλο Ελλάδας 

Ο Αθλητικός Όμιλος Υπάτου έχει συμμετάσχει δυο φορές στην διοργάνωση του Κυπέλλου Ελλάδας φτάνοντας μέχρι την 4η φάση του θεσμού.

2019-20

1η φάση:• ΑΟ ΥΠΑΤΟΥ-Παναργειακός Α.Π.Ο. 5-0

2η φάση:• Π.Σ. Σπάρτη-ΑΟ ΥΠΑΤΟΥ 1-0

2021-22

1η φάση: • ΑΟ ΥΠΑΤΟΥ- Αμβρακικός Λουτρού 7-1

2η φάση: • Α.Σ. Μακεδονικός- ΑΟ ΥΠΑΤΟΥ 0-1

3η φάση: • Εθνικός Σοχού- ΑΟ ΥΠΑΤΟΥ 0-1

4η φάση ΑΟ ΥΠΑΤΟΥ- Α.Ο. Τρίκαλα 0-1 (στην παρ)

Παραπομπές

Εξωτερικοί σύνδεσμοι 

Παλαιότερο ιστολόγιο του Α.Ο. Υπάτου

Αθλητικοί σύλλογοι Βοιωτίας
Ιδρύσεις αθλητικών συλλόγων το 1976
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1976
Ποδοσφαιρικές ομάδες στη Θήβα
Νίκος Αναδιώτης

Ο Νίκος Αναδιώτης (Μέθανα, 10 Φεβρουαρίου 1983) είναι Έλληνας μοντέλο, ηθοποιός και παρουσιαστής.

Πρώτα Χρόνια 
Γεννήθηκε το 1983 στην Αθήνα ενώ μεγάλωσε στο Αίγιο. Τελειώνοντας το σχολείο εγκαταστάθηκε στην Αθήνα και ξεκίνησε τις σπουδές του στη Γυμναστική Ακαδημία Αθηνών από όπου κι αποφοίτησε τέσσερα χρόνια μετά. Μετά το πτυχίο του εγκαταστάθηκε στην Πάτρα για να σπουδάσει φυσικοθεραπεία ενώ ταυτόχρονα ξεκίνησε την ενασχόλησή του με το modeling. Στο χώρο της μόδας έλαβε μέρος σε αρκετές επιδείξεις και φωτογραφίσεις ενώ συνεργάστηκε με τους σχεδιαστές Μιχάλη Ασλάνη και Μάκη Τσέλιο. Το 2011, ύστερα από casting, πήρε έναν από τους βασικούς ρόλους στην κωμική σειρά του MEGA, Οι Βασιλιάδες ξεκινώντας την ενασχόληση του με την υποκριτική και την τηλεόραση.

Βιογραφικό 
Στους Βασιλιάδες έπαιξε μαζί με τους Κώστα Κόκλα, Ζέτα Δούκα, Γεράσιμο Σκιαδαρέση, Βασιλική Ανδρίτσου, Πάνο Βλάχο κ.ά.. Την τηλεοπτική σεζόν 2012-2013 έλαβε μέρος στον τρίτο κύκλο του χορευτικού talent show Dancing with the Stars στον ANT1 φτάνοντας μέχρι την τελική τετράδα του διαγωνισμού. Το 2013 έκανε μία guest εμφάνιση στην κωμική σειρά Το σπίτι της Έμμας ενώ από τον Μάρτιο μέχρι και τον Αύγουστο του 2014 υπήρξε συμπαρουσιαστής της Σταματίνας Τσιμτσιλή στην πρωινή εκπομπή "Happy Day στον Alpha". 

Τη σεζόν 2014-2015 άνηκε στο βασικό καστ της δραματικής σειράς του Δημήτρη Αρβανίτη, Δικαίωση ενώ ήταν συμπαρουσιαστής της Κωνσταντίνας Σπυροπούλου στη  πρωινή εκπομπή του ALPHA, "Σπίτι μου, σπιτάκι μου". Τη σεζόν 2016-2017 έπαιξε στην δραματική σειρά "Τα 5 Κλειδιά" στον ANT1 μαζί με τους Χρύσα Παππά, Αντώνη Φραγκάκη, Νίκη Παλληκαράκη κ.ά.. Την επόμενη σεζόν έλαβε μέρος στο reality επιβίωσης Nomads όπου έφτασε μέχρι την τελική τετράδα. Για τις ανάγκες των γυρισμάτων ταξίδεψε στο Παλαουάν στις Φιλιππίνες όπου έμεινε για 13 εβδομάδες. Το καλοκαίρι του 2018 παρουσίασε μαζί με την Νικολέττα Ράλλη την πρωινή ψυχαγωγική εκπομπή "Καλοκαίρι μαζί στις 10:00" κατά την καλοκαιρινή περίοδο στον ANT1.

Προσωπική Ζωή  
Το καλοκαίρι του 2012 παντρεύτηκε την σύντροφό του Βασιλική Σταματοπούλου στον Άγιο Διονύσιο του Κολωνακίου.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες παρουσιαστές
Έλληνες μοντέλα
Μετόχια

Η Μετόχια (, ) ή Ντουκαγίνι (, προφέρεται [ˈrafʃi θα dukaˈɟinit])) είναι μεγάλη λεκάνη και το όνομα της περιοχής που καλύπτει το νοτιοδυτικό τμήμα του Κοσσυφοπεδίου. Η περιοχή καλύπτει το 35% (3.891 χλμ2) της συνολικής έκτασης του Κοσσυφοπεδίου. Σύμφωνα με την απογραφή του 2011, ο πληθυσμός της περιοχής είναι 700.577 κάτοικοι.

Επαρχίες 
Περιλαμβάνει τρεις από τις επτά επαρχίες του Κοσσυφοπεδίου:

Σημειώσεις 

 Το Κοσσυφοπέδιο αποτελεί αντικείμενο εδαφικής διαμάχης μεταξύ της Δημοκρατίας του Κοσσυφοπεδίου και της Δημοκρατίας της Σερβίας. Η Δημοκρατία του Κοσσυφοπεδίου κήρυξε μονομερώς την ανεξαρτησία της στις 17 Φεβρουαρίου 2008, αλλά η Σερβία εξακολουθεί να την διεκδικεί ως μέρος της δικής της κυριαρχικής επικράτειας. Οι δύο κυβερνήσεις άρχισαν να εξομαλύνουν τις σχέσεις τους το 2013, στο πλαίσιο της συμφωνίας των Βρυξελλών. Το Κοσσυφοπέδιο έχει λάβει επίσημη αναγνώριση ως ανεξάρτητο κράτος από 113 από τα 193 κράτη μέλη των Ηνωμένων Εθνών.

Γεωγραφία του Κοσσυφοπεδίου
Γεωγραφία της Σερβίας
Άξελ Γιάκομπσεν

Ο Άξελ Γιάκομπσεν (Νεκοτσέα, 10 Ιουλίου 1984) είναι Δανός-Αργεντινός διεθνής πετοσφαιριστής, που αγωνίζεται ως πασαδόρος στην ομάδα του Παναθηναϊκού.

Σταδιοδρομία 
Ξεκίνησε την καριέρα του στην ομάδα της πατρίδας του Αζούλ την περίοδο 2001–2002 και έμεινε εκεί μέχρι το 2004. Στη συνέχεια της καριέρας του έπαιξε σε Δανία, Ιταλία, Πολωνία, Γερμανία και επέστρεψε στην Αργεντινή το 2014. 

Το 2018 πήρε μεταγραφή στον Παναθηναϊκό. Το 2020 κατέκτησε με τους πράσινους δυο τίτλους, το Πρωτάθλημα Ελλάδας και το Λιγκ Καπ.  Μάλιστα ο ίδιος ανακηρύχθηκε καλύτερος πασαδόρος στην ομάδα της χρονιάς. Τον Ιούλιο, ανανέωσε το συμβόλαιό του με τους πράσινους για δυο ακόμα χρόνια. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους, ενώ αναδείχτηκε και MVP της διοργάνωσης για πρώτη φορά στην καριέρα του. Στις 13 Μαΐου κατέκτησε και το Λιγκ Καπ, επικρατώντας στον δεύτερο τελικό του ΠΑΟΚ με 3-0 σετ στο ΟΑΚΑ. Στις 22 Μαΐου ανανέωσε γι' ακόμα έναν χρόνο με τον σύλλογο, παραμένοντας και αρχηγός της ομάδας.

Διεθνείς συμμετοχές 
Αγωνίζεται με την εθνική ομάδα πετοσφαίρισης της Δανίας από το 2004, της οποίας έχει διατελέσει και αρχηγός.

Προσωπικά 

Γεννήθηκε και μεγάλωσε στην Αργεντινή, χώρα καταγωγής του πατέρα του, ενώ η μητέρα του κατάγεται από τη Δανία.

Τίτλοι 
 Πρωτάθλημα Αυστρίας:
2007, 2008

 Πρωτάθλημα Αργεντινής:
2016

 Κύπελλο Αργεντινής:
2014, 2015

 2 Πρωτάθλημα Ελλάδας:
 2020, 2022

 2 Λιγκ Καπ Ελλάδας: 
2020, 2022

Διακρίσεις 
 Ομάδα της χρονιάς ως ο καλύτερος Πασαδόρος Ελληνικού Πρωταθλήματος: (2020)
 2 φορές MVP αγωνιστικής του Πρωταθλήματος Ελλάδας (6η αγωνιστική της περιόδου 2018-2019, και 5η αγωνιστική της περιόδου 2019-2020)
 MVP του Πρωταθλήματος Ελλάδας την περίοδο 2021-2022.

Πηγές 
 sdna.gr - Ενίσχυση απ' το πάνω ράφι με Γιάκομπσεν για Παναθηναϊκό

Παραπομπές 

Δανοί πετοσφαιριστές
Πετοσφαιριστές της εθνικής Δανίας
Πετοσφαιριστές ΠΑΟ
Άγιος Δημήτριος Καρδίτσας

Για οικισμούς με το ίδιο όνομα δείτε το λήμμα: Άγιος Δημήτριος (αποσαφήνιση)

Ο Άγιος Δημήτριος είναι πεδινό χωριό της Καρδίτσας σε υψόμετρο 130 μέτρα, το οποίο βρίσκεται προς τα βορειοανατολικά όρια του νομού με το νομό Τρικάλων. Είναι κτισμένο στις δυτικές όχθες του ποταμού Ενιπέα, ανάμεσα στα χωριά Βλοχός (ΒΔ.) και Πέτρινο (ΝΑ.). Απέχει 10 χλμ. Β.-ΒΑ. του Παλαμά και 32,5 χλμ. Β.-ΒΑ. της Καρδίτσας. Αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Σύμφωνα με το σχέδιο Καλλικράτης αποτελεί την τοπική κοινότητα Αγίου Δημητρίου που υπάγεται στη δημοτική ενότητα Παλαμά του δήμου Παλαμά και σύμφωνα με την Απογραφή 2011 έχει πληθυσμό 103 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 12,794 χμ² (2011).

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Καρδίτσας
Δήμος Παλαμά
Ρενέ Κλεμάν

Ο Ρενέ Κλεμάν (γαλλικά: Rene Clement), (18 Μαρτίου 1913 – 17 Μαρτίου 1996), ήταν Γάλλος σκηνοθέτης και σεναριογράφος.

Βραβεύσεις 
 1946 : Διεθνές βραβείο κριτικής επιτροπής στο Διεθνές Φεστιβάλ Κινηματογράφου Καννών - La Bataille du rail 
 1949 : Βραβείο καλύτερου σκηνοθέτη στο Φεστιβάλ των Καννών - The Walls of Malapaga
 1950 : Όσκαρ Καλύτερης Ξενογλώσσης Ταινίας - The Walls of Malapaga
 1952 : Χρυσός Λέοντας στο Φεστιβάλ Κινηματογράφου Βενετίας - Απαγορευμένα παιχνίδια
 1952 : Όσκαρ Καλύτερης Ξενόγλωσσης Ταινίας - Απαγορευμένα παιχνίδια
 1952 : New York Film Critics Circle καλύτερης ξενόγλωσσης ταινίας - Απαγορευμένα παιχνίδια
 1953 : Βραβείο BAFTA καλύτερης ταινίας- Απαγορευμένα παιχνίδια
 1954 : Βραβείο κριτικής επιτροπής στο Φεστιβάλ των Καννών - Monsieur Ripois 
 1956 : Χρυσός Λεοντας στο Φεστιβάλ Βενετίας -  Gervaise
 1956 : Βραβείο BAFTA καλύτερης ταινίας - Gervaise

Φιλμογραφία 
Soigne ton gauche, 1936
Paris la nuit, 1939
Battle of the Rails, 1946
Le Père tranquille, 1946
Les Maudits, 1947
The Walls of Malapaga, 1949
Le Château de verre, 1950
Απαγορευμένα παιχνίδια, 1952
Monsieur Ripois, 1954
Gervaise, 1956
This Angry Age, 1958
Γυμνοί στον Ήλιο, 1960
Quelle joie de vivre,1961
Le Jour et l'Heure, 1963
Les Félins, 1964
Is Paris Burning, 1966
Ο Ταξιδιώτης της Βροχής, 1969
La Maison sous les arbres, 1971
La Course du lièvre à travers les champs, 1972
La Baby-Sitter, 1975

Παραπομπές

Εξωτερικοί σύνδεσμοι 

 Ο 

Γάλλοι σεναριογράφοι
Γάλλοι σκηνοθέτες κινηματογράφου
Ισάντ Ρεμπράμπ

Ο Ισάντ Ρεμπράμπ (γεννημένος το 1944), είναι Αλγερινός δισεκατομμυριούχος επιχειρηματίας, διευθύνων σύμβουλος της βιομηχανικής εταιρίας Cevital, της μεγαλύτερης ιδιωτικής εταιρείας της Αλγερίας, που δραστηριοποιείται στον τομέα του χάλυβα, των τροφίμων, της αγροτικής βιομηχανίας και των ηλεκτρονικών ειδών.

Σύμφωνα με την ιδιωτική εταιρεία χρηματοοικονομικού λογισμικού Bloomberg, ο Ρεμπράμπ είναι ο ένατος πλουσιότερος Αφρικανός, με εκτιμώμενη καθαρή θέση ύψους 4,31 δισ. δολαρίων, τον Ιούνιο του 2017.

Ο Ρεμπράμπ είναι παντρεμένος, με 5 παιδιά.

Πρώιμη ζωή 
Μετά την αποφοίτησή του από μια επαγγελματική σχολή, ο Ρεμπράμπ διδάχθηκε το λογιστικό και το εμπορικό δίκαιο. Σύντομα εγκατέλειψε τα μαθήματα και ξεκίνησε τη δική του εταιρεία λογιστικής.

Καριέρα 
Η βιομηχανική του καριέρα ξεκίνησε το 1971, όταν ένας από τους πελάτες του πρότεινε να αγοράσει μετοχές από μια μεταλλουργική κατασκευαστική εταιρεία. Πήρε το 20% των μετοχών της Sotecom. Μετά από αυτό, δημιούργησε άλλες εταιρείες στη χαλυβουργία: Την Profilor το 1975 και την Metal Sider το 1988.

Το 1995, οι κύριες εγκαταστάσεις του καταστράφηκαν από τρομοκρατική επίθεση. Αφού αναγνώρισε τους κινδύνους διαμονής, ο Ρεμπράμπ αποφάσισε να φύγει από την Αλγερία. Επέστρεψε το 1998 με την Cevital, τη μεγαλύτερη ομάδα γεωργικών επιχειρήσεων, η οποία αργότερα έγινε η μεγαλύτερη ιδιωτική αλγερινή εταιρεία. Η Cevital διαθέτει μία από τις μεγαλύτερες μονάδες παραγωγής ζάχαρης στον κόσμο.

Το 2016, ο Ρεμπράμπ απέκτησε τον όμιλο μέσων ενημέρωσης El Khabar, για 45 εκατομμύρια δολάρια. Αυτή ήταν η δεύτερη επένδυσή του στα μέσα μαζικής ενημέρωσης, δεδομένου ότι κατέχει ήδη την γαλλικό-αλγερινή εφημερίδα Liberte.

Παραπομπές

Επιχειρηματίες
Κριστιάν Εντσαΐ

Ο Κριστιάν Εντσαΐ (Christian Louis Ntsay, γενν. στις 27 Μαρτίου 1961 στην Αντσιρανανά) είναι Μαλγάσιος πολιτικός, πρωθυπουργός από το 2018. Διορίστηκε στις 6 Ιουνίου 2018 από τον πρόεδρο Ερί Ραζαοναριμαμπιανινά έπειτα από την παραίτηση του Ολιβιέρ Μαχαφαλί Σολοναντρασανά εξαιτίας των μαζικών διαδηλώσεων ανά τη χώρα. Ο Εντσαΐ θεωρείται τεχνοκράτης και έχει εργαστεί για τα Ηνωμένα Έθνη.

Παραπομπές

Πρωθυπουργοί της Μαδαγασκάρης
Ηγέτες εν ενεργεία
Έστερ Ουίλιαμς

Η Έστερ Ουίλιαμς (Ester Jane Williams, Inglewood, Καλιφόρνια, ΗΠΑ, 8 Αυγούστου 1921 – Μπέβερλι Χιλς, 6 Ιουνίου 2013) ήταν Αμερικανή ηθοποιός και αθλήτρια της κολύμβησης. Κατά τη διάρκεια της εφηβείας της συμμετείχε σε διάφορους αγώνες κολύμβησης με τα χρώματα του συλλόγου του Λος Άντζελες, κερδίζοντας αρκετά τρόπαια. Καθώς δεν επρόκειτο να πάρει μέρος στην Ολυμπιάδα του 1940, λόγω του Β’ Π.Π. στράφηκε ξαφνικά στην υποκριτική, παίρνοντας το ρόλο που είχε προηγουμένως η Eleanor Holm, στο σώου του Billy Rose. Κατά τη διάρκεια της παραμονής της στο Σαν Φρανσίσκο προπονήθηκε μαζί με τον Ολυμπιονίκη της κολύμβησης και ηθοποιό που ενσάρκωνε στον κινηματογράφο το ρόλο του Ταρζάν, Τζόνι Βαϊσμίλερ. Γρήγορα η παρουσία της κέντρισε το ενδιαφέρον της εταιρείας Metro-Goldwyn-Mayer και έτσι της προτάθηκε να πρωταγωνιστήσει σε μία σειρά παραγωγών που ονομάσθηκαν «μιούζικαλ του νερού» («aquamusicals»), κατά τη διάρκεια των δεκαετιών του ’40 και ’50, πρόταση την οποία αποδέχθηκε, συνδυάζοντας υποκριτική, χορό, κολύμπι και καταδύσεις. Από το 1945 έως το 1949 η Ουίλιαμς είχε τουλάχιστον ένα έργο με την ίδια πρωταγωνίστρια, μεταξύ των 20 κορυφαίων κάθε έτους. Το 1952 ερμήνευσε έναν αυτοβιογραφικό ρόλο (της Αυστραλής σταρ Annette Kellerman) στην ταινία «Million Dollar Mermaid» της εταιρείας MGM. Η Ουίλιαμς υπήρξε, ακόμη, μία επιτυχημένη επιχειρηματίας, στο χώρο του εμπορίου και της εστίασης, διευθύνοντας μία σειρά εστιατορίων που ήταν γνωστή ως «Trails». Στην Ολυμπιάδα του 1984 του Λος Άντζελες, η Ουίλιαμς ήταν σχολιαστής στο άθλημα της συγχρονικής κολύμβησης.

Παραπομπές

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανοί αυτοβιογράφοι
Αμερικανοί κολυμβητές
Γαλάτεια Αμαξοπούλου

Η Γαλάτεια Αμαξοπούλου (Τουάπε, ΕΣΣΔ, 1921 - ;) είναι Ελληνίδα μουσικός, καλλιτέχνης του Λυρικού Θεάτρου. Πραγματοποίησε μουσικές σπουδές στο Ωδείο Αθηνών και στη Μουσική Ακαδημία της Βιέννης. Διακρίθηκε, ήδη από τα χρόνια της κατοχής σε αξιόλογο μέλος χορωδίας και εν-συνεχεία, εξελίχθηκε σε μονωδό για οπερέτα και υψίφωνο . Κατά τη διάρκεια της χούντας διώχθηκε για τις πολιτικές της πεποιθήσεις. Στο αρχείο της ΕΡΤ σώζονται πολλές ερμηνείες της.

Πηγές 
 Εθνική Λυρική Σκηνή: Γαλάτεια Αμαξοπούλου Ανακτήθηκε στις 19/2/2019

Παραπομπές 

Αμαξοπουλου Γαλατεια
Απόφοιτοι του Ωδείου Αθηνών
Λυκόρεμα Καρδίτσας

Για συνώνυμο οικισμό δείτε το λήμμα: Λυκόρεμα Ευβοίας

Το Λυκόρεμα είναι πεδινό χωριό της Καρδίτσας σε υψόμετρο 130 μέτρα, το οποίο βρίσκεται προς τα βορειοανατολικά όρια του νομού με το νομό Τρικάλων. Είναι κτισμένο κοντά στον ποταμό Ενιπέα, ανάμεσα στα χωριά Βλοχός (ΝΔ.), Φαρκαδόνα (ΒΔ.) και Πηνειάδα (ΒΑ.). Απέχει 8 χλμ. Β. του Παλαμά, 34 χλμ. Δ. των Τρικάλων και 30,5 χλμ. ΒΑ. της Καρδίτσας. Αναφέρεται επίσημα το 1961 να προσαρτάται στην τότε κοινότητα Βλοχού. Σύμφωνα με το σχέδιο Καλλικράτης, μαζί με τον Βλοχό αποτελούν την τοπική κοινότητα Βλοχού που υπάγεται στη δημοτική ενότητα Παλαμά του δήμου Παλαμά και σύμφωνα με την απογραφή 2011 έχει πληθυσμό 22 κατοίκους.

Παραπομπές

Χωριά του νομού Καρδίτσας
Δήμος Παλαμά
Αμπελώνας Καρδίτσας

Για οικισμούς με το ίδιο όνομα δείτε: Αμπελώνας (αποσαφήνιση)

Ο Αμπελώνας, επίσημα Αμπελών, είναι πεδινό χωριό της Καρδίτσας σε υψόμετρο 100 μέτρα.

Γεωγραφία - Ιστορία 
Ο Αμπελώνας βρίσκεται στα δυτικά όρια του νομού Καρδίτσας με το νομό Λάρισας, δυτικά του Ενιπέα ποταμού και ανατολικά του Σοφαδίτη. Το χωριό είναι κτισμένο ανάμεσα στην Ιτέα (Δ.), τις Συκιές (ή Συκεώνα) (Β.), Μικρό Βουνό (Α.) και Φύλλο (ΝΔ.). Απέχει 12 χλμ. Α. του Παλαμά και 29 χλμ. ΒΑ. της Καρδίτσας. Στη τοποθεσία "Χωματόκαστρο" κοντά στο χείμαρρο "Αυλάκι" υπάρχει αρχαιολογικός χώρος που αναφέρεται στο βιβλίο του αρχαιολόγου Xρήστου Tσούντα "Aι προϊστορικαί ακροπόλεις Διμηνίου και Σέσκλου" ως σπουδαίος συνοικισμός ανερχόμενος εις τον λιθικόν αιώνα. Η παλιά ονομασία του Αμπελώνα, από την εποχή της τουρκοκρατίας ήταν Αλμαντάρ και έτσι αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Το 1928 με το ΦΕΚ 81Α-14/05/1928 μετονομάζεται σε Χωματόκαστρο και το 1940 σε Αλμαντάριον. Τελικά το 1957 με το ΦΕΚ 119Α-03/07/1957 μετονομάζεται σε Αμπελών. Σύμφωνα με το σχέδιο Καλλικράτης μαζί με το Φύλλο αποτελούν την τοπική κοινότητα Φύλλου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 123 κατοίκους.

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Καρδίτσας
Δήμος Παλαμά
Πρωτέωμα

Το σύνολο των πρωτεϊνών σε έναν ζωντανό οργανισμό, έναν ιστό, ένα κύτταρο ή ένα σύνολο κυττάρων υπό ακριβείς συνθήκες και σε συγκεκριμένο χρόνο ονομάζεται πρωτέωμα (για παράδειγμα, ανθρώπινο πρωτέωμα). 

Στα βακτηριακά κύτταρα, το πρωτέωμα περιλαμβάνει περίπου 1.000 έως 10.000 διαφορετικούς τύπους πρωτεϊνικών μορίων, ανάλογα με το είδος. Στους ανθρώπους υπολογίζεται ότι εμπλέκονται μεταξύ 500.000 και 1.000.000 πρωτεϊνικά είδη.

Μέγεθος και περιεχόμενο 
Το πρωτέωμα μπορεί να είναι μεγαλύτερο από το γονιδίωμα, ειδικά σε ευκαρυωτικά κύτταρα, καθώς περισσότερες από μία πρωτεΐνες μπορούν να παραχθούν από ένα γονίδιο (π.χ. το ανθρώπινο πρωτέωμα αποτελείται από 92.179 πρωτεΐνες από τις οποίες 71.173 είναι παραλλαγές άλλων). Από την άλλη πλευρά, αρκετά γονίδια δεν μεταφράζονται στις πρωτεΐνες και πολλά γνωστά γονίδια κωδικοποιούν μόνο το RNA που είναι το τελικό λειτουργικό προϊόν. Επιπλέον, το πλήρες μέγεθος των πρωτεωμάτων ποικίλει ανάλογα με το βασίλειο ζωής. Για παράδειγμα, οι ευκαρυώτες, τα βακτηρίδια, τα αρχαία και οι ιοί έχουν κατά μέσο όρο 15.145, 3.200, 2.358 και 42 πρωτεΐνες αντίστοιχα κωδικοποιημένες στα γονιδιώματα τους.

Ο όρος "σκούρο πρωτέωμα" που δημιουργήθηκε από τον Περντιγκάο και τους συνεργάτες του ορίζει περιοχές πρωτεϊνών που δεν έχουν ανιχνεύσιμη ομολογία αλληλουχίας με άλλες πρωτεΐνες γνωστής τρισδιάστατης δομής και συνεπώς δεν μπορούν να μοντελοποιηθούν με ομολογία .Για 546.000 πρωτεΐνες Σουίς-Προτ, το 44-54% του πρωτεώματος σε ευκαρυωτικά κύτταρα και ιούς βρέθηκε να είναι "σκοτεινό", σε σύγκριση με μόλις ~ 14% στα αρχαία και τα βακτήρια.

Παραπομπές 
Βιολογία συστημάτων
Βιοχημεία
Άλμπερτ Μπράιαν

Ο Άλμπερτ Μπράιαν ο νεότερος είναι Αμερικανός πολιτικός, ο οποίος είναι ο 9ος και σημερινός Κυβερνήτης των Αμερικανικών Παρθένων Νήσων από τον Ιανουάριο του 2019.  Μέλος του Δημοκρατικού Κόμματος των Παρθένων Νήσων, υπήρξε προηγουμένως επίτροπος του υπουργείου Εργασίας των Παρθένων Νήσων.   

Κέρδισε τις προκριματικές εκλογές που έγιναν στις 4 Αυγούστου 2018 για το χρίσμα του Δημοκρατικού Κόμματος, συγκεντρώνοντας το 39,23% των ψήφων επικρατώντας του Άλισον Άλι Πέτρους (33,67%) και του Έιντζελ Ε. Ντόσον του νεότερου (26,68%). 

Στις 20 Νοεμβρίου 2018, ο Μπράιαν νίκησε τον τότε κυβερνήτη Κένεθ Μαπ και εξελέγη Κυβερνήτης των Παρθένων Νήσων, λαμβάνοντας το 55,04% των ψήφων.  Ορκίστηκε στις 7 Ιανουαρίου 2019.

Προσωπική ζωή 
Ο Μπράιαν παντρεύτηκε ττην Γιολάντα Καμποντεβίλα από το νησί Σαιντ Κρουά το 1998.  Αυτός και η σύζυγός του έχουν δύο κόρες, την Αλίγια και τη Σουμάγια.

Παραπομπές

Εξωτερικοί σύνδεσμοι
 

Κυβερνήτες των Αμερικανικών Παρθένων Νήσων
Ηγέτες εν ενεργεία
Μάχη του Αφιόν Καραχισάρ

Η μάχη στο Αφιόν Καραχισάρ έλαβε χώρα τον Μάρτιο του 1921 κατά τη διάρκεια της Μικρασιατικής Εκστρατείας μεταξύ του ελληνικού και τουρκικού στρατού.

Η μάχη και η κατάληψη της πόλης από τον Ελληνικό Στρατό 
Η μάχη στο Αφιόν Καραχισάρ ήταν ένα σημαντικό επεισόδιο του Ελληνοτουρκικού Πολέμου 1919-1922 που έλαβε χώρα κατά τη διάρκεια της Μικρασιατικής Εκστρατείας. Εντάσσεται σε μία σειρά συγκρούσεων μεταξύ του επελαύνοντος Ελληνικού εκστρατευτικού σώματος και των εθνικιστικών Τουρκικών στρατιωτικών μονάδων στις οποίες ηγούνταν ο Κεμάλ Ατατούρκ και οι οποίες υπερασπίζονταν την Άγκυρα, έδρα της Μεγάλης Τουρκικής Εθνοσυνέλευσης, από το Μάρτιο έως και τον Αύγουστο του 1921.

Από την ελληνική πλευρά, στη μάχη ρίχτηκε το Α΄ και το Γ΄ Σώμα στρατού, τα οποία είχαν ορμητήρια τις πόλεις Ουσάκ Μικράς Ασίας και Προύσσα, αντίστοιχα, με συνολική δύναμη 16.000 στρατιωτών (τρεις μεραρχίες πεζικού). Απέναντί τους παρατάχθηκαν 23.000 Τούρκοι στρατιώτες, που αναλύονταν σε 5 μεραρχίες πεζικού και 2 μεραρχίες Ιππικού. Οι αντίπαλες δυνάμεις ξεκίνησαν τη σύγκρουση στις 14 Μαρτίου 1921, με τους Έλληνες να αναλαμβάνουν την πρωτοβουλία. Οι Τουρκικές μονάδες ήταν οχυρωμένες σε υψώματα γύρω από την περιοχή Κιοπρουλού, ενώ τις υποστήριζαν και τα –αμυντικά- πυρά του πυροβολικού τους.
Ύστερα από αρκετές ώρες μαχών, οι Τουρκικές δυνάμεις, μη αντέχοντας στη μεγάλη πίεση που δέχτηκαν από τις ελληνικές, υποχώρησαν το πρωί της 16 Μαρτίου 1921, ανατολικά από την περιοχή Ακσίν και ανασυντάχθηκαν. Προηγουμένως, άλλες ελληνικές δυνάμεις (13η Μεραρχία), με αιχμή το 5/42 Ευζωνικό Σύνταγμα, με διοικητή το Νίκο Πλαστήρα έπειτα από συνεχή προσβολή του αριστερού τμήματος των Τουρκικών μονάδων, τελικά τις διέσπασαν, υποχρεώνοντάς τες να συμπτυχθούν στα νοτιοανατολικά και κατέλαβαν το Αφιόν Καραχισάρ αργά το μεσημέρι της ίδιας ημέρας.

Όσον αφορά στο τίμημα σε ανθρώπινες ζωές, ο Ελληνικός στρατός έχασε συνολικά 115 άνδρες, εκ των οποίων οι 32 ήταν νεκροί και οι 83 τραυματίες.

Η αποχώρηση του Ελληνικού Στρατού 
Η κατοχή της πόλης από τον Ελληνικό Στρατό ήταν ολιγοήμερη, αφού σε μερικές μέρες αναγκάστηκε να την εγκαταλείψει γιατί συνέκλινε στην πόλη ο κύριος όγκος του τουρκικού στρατού που τις προηγούμενες μέρες απέκρουσε την επίθεση του ελληνικού Γ' Σώματος Στρατού για την κατάληψη του Εσκί Σεχίρ.

Παραπομπές 

Αφιον Καραχισαρ Μαχη
Αφιον Καραχισαρ Μαχη
Αστρίτσα Καρδίτσας

Η Αστρίτσα, είναι πεδινό χωριό της Καρδίτσας σε υψόμετρο 94 μέτρα.

Γεωγραφία - Αξιοθέατα
Η Αστρίτσα βρίσκεται στα βορειοανατολικά του νομού, ανάμεσα στους ποταμούς Ενιπέα (Α.) και Σοφαδίτη (Δ.). Προς τα Δ.-ΒΔ. είναι ο Παλαμάς σε απόσταση 7 χλμ. ενώ ΝΔ. η Καρδίτσα στα 23 χλμ. Αξιοθέατα της περιοχής θεωρούνται:
 ο ιερός ναός Κοιμήσης της Θεοτόκου, ο οποίος είναι πέτρινος, μονόχωρος ναός, με ημικυκλική κόγχη στην ανατολική πλευρά και χρονολογείται στα 1740. Από το 2002 έχει κηρυχθεί ως ιστορικό διατηρητέο μνημείο.
το κονάκι - τσιφλικόσπιτο "KOEN" που βρίσκεται στο κέντρο του χωριού. Από το 1995 έχει κηρυχθεί ως ιστορικό διατηρητέο μνημείο γιατί "αποτελεί χαρακτηριστικό δείγμα αρχιτεκτονικής, όπως αυτή διαμορφώθηκε στο τέλος του περασμένου αιώνα στην περιοχή αυτή και είναι σημαντικό για τη μελέτη της Ιστορίας της αρχιτεκτονικής. Επίσης αποτελεί σημείο αναφοράς για τους κατοίκους της περιοχής, αφού συνδέεται άμεσα με τους αγώνες των κολίγων εναντίον των τσιφλικάδων της Θεσσαλίας"
τα γεφύρια Αστρίτσας και Ματαράγκας. Από το 1999 έχουν κηρυχθεί ως ιστορικά διατηρητέα μνημεία που χρειάζονται ειδική κρατική προστασία γιατί "αποτελούν αξιόλογα και αντιπροσωπευτικά δείγματα γεφυροποιίας και οδομηχανικής του περασμένου αιώνα, σημαντικά για τη μελέτη της ιστορίας της αρχιτεκτονικής".

Ονομασία - Διοικητικά
Την περίοδο της τουρκοκρατίας ονομαζόταν Μπουλή και το 1883 αναφέρεται επίσημα στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Φύλλου που ανήκε στο νομό Τρικκάλων. Μετονομάστηκε σε Αστρίτσα το 1928 με το ΦΕΚ 81Α - 14/05/1928. Σύμφωνα με το σχέδιο Καλλικράτης αποτελεί την τοπική κοινότητα Αστρίτσης που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 116 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 10,029 χμ² (2011).

Πληθυσμός

Εξωτερικοί σύνδεσμοι

 Αστρίτσα - Αξιοθέατα: Το κονάκι Κοέν από τον ιστότοπο https://web.archive.org/web/20190417113036/http://www.520greeks.com/
 Γεφύρι Της Αστρίτσας από τον ιστότοπο Πέτρινα γεφύρια της Ελλάδας

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Καρδίτσας
Δήμος Παλαμά
Κόκκινος Μύλος Νέας Φιλαδέλφειας

Κόκκινος Μύλος είναι συνοικία του Δήμου της Νέας Φιλαδέλφειας στην Αθήνα, στα σύνορα με τις Αχαρνές. Η περιοχή είναι ταυτισμένη με την ύπαρξη του ομώνυμου Κοιμητήριου. Στην περιοχή αυτή βρίσκεται και το αμαξοστάσιο των ΗΛΠΑΠ, όπου και τερματίζει γραμμή τους.

Παραπομπές 

Συνοικίες και περιοχές Αθήνας
Δημήτρης Μακαλιάς

Ο Δημήτρης Μακαλιάς (Αθήνα, 2 Σεπτεμβρίου 1981) είναι Έλληνας ηθοποιός και παρουσιαστής.

Πρώτα Χρόνια
Γεννήθηκε το 1981 στην Αθήνα. Τελειώνοντας το σχολείο ξεκίνησε τις σπουδές του στο Εθνικό και Καποδιστριακό Πανεπιστήμιο Αθηνών και συγκεκριμένα στο τμήμα Πολιτικών Επιστημών και Δημόσιας Διοίκησης παίρνοντας το πτυχίο του τέσσερα χρόνια μετά. Μετά τις σπουδές του στην Δημόσια Διοίκηση αποφάσισε να ασχοληθεί με την υποκριτική δίνοντας εξετάσεις στο Κρατικό Θέατρο Βορείου Ελλάδος.

Βιογραφικό

Τηλεόραση
Έκανε το τηλεοπτικό του ντεμπούτο ως ηθοποιός το 2005 στη σειρά "Ο θησαυρός της Αγγελίνας". Το 2007 πρωταγωνίστησε σε ένα επεισόδιο του Safe Sex TV Stories υποδυόμενος τον γιο της Τζόυς Ευείδη. Τη σεζόν 2007-2008 έπαιξε στην δραματική σειρά του Μανούσου Μανουσάκη "Ο Φάρος".

Τη σεζόν 2008-2009 έκανε guest εμφάνιση στις σειρές Λάκης ο γλυκούλης και "Οι Ατρόμητοι" ενώ άνηκε στο βασικό καστ της σειράς "Έχω ένα μυστικό..." που βασιζόταν στη ζωή της Αλίκης Βουγιουκλάκη.

Τη σεζόν 2010-2011 πρωταγωνίστησε στην κωμική σειρά του MEGA, Η γενιά των 592 ευρώ υποδυόμενος τον Αλέξη έναν νεαρό οικονομολόγο που ψάχνει δουλειά στην Ελλάδα της κρίσης. Τις σεζόν 2011-2013 άνηκε στο καστ της σατιρικής εκπομπής "Κάψε το σενάριο" στο MEGA.

Τη σεζόν 2013-2014 πρωταγωνίστησε στη κωμική σειρά Μοντέρνα Οικογένεια, που αποτελεί την μεταφορά της αμερικανικής σειράς Modern Family, μαζί με τους Αντώνη Καφετζόπουλο, Ζέτα Δούκα, Κώστα Κόκλα, Κλέλια Ρένεση και Γιώργο Τζαβάρα. Το 2014 έλαβε μέρος στον δεύτερο κύκλο του μουσικού talent show του MEGA, Just the 2 Of Us ως ντουέτο με την τότε σύντροφό του Αντιγόνη Ψυχράμη κερδίζοντας την τρίτη θέση. Τη σεζόν 2014-2015 ήταν συμπαρουσιαστής της Κατερίνας Καραβάτου και του Κρατερού Κατσούλη στην πρωινή εκπομπή του epsilontv "Στα Καλά Καθούμενα". Το 2017, έλαβε μέρος στον τέταρτο κύκλο του show μεταμφιέσεων Your Face Sounds Familiar στον ΑΝΤ1 φτάνοντας μέχρι την τελική πεντάδα του διαγωνισμού. Το 2018, είχε ένα από τους πρωταγωνιστικούς ρόλους στο νέο κύκλο της σατιρικής σειράς του Λάκη Λαζόπουλου Δέκα Μικροί Μήτσοι υποδυόμενος τον αδερφό του Βασίλη Χαραλαμπόπουλου. Τη σεζόν 2018-2019 ήταν συμπαρουσιαστής της Ελένης Τσολάκη στην ψυχαγωγική εκπομπή "Τι Λέει;" στον ALPHA.

Προσωπική Ζωή
Το 2013 ξεκίνησε τη σχέση του με τη τραγουδίστρια και ηθοποιό Αντιγόνη Ψυχράμη. Το ζευγάρι παντρεύτηκε το 2015  και απέκτησε έναν γιο, τον Χάρη (γενν. 2017).

Παραπομπές

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Έλληνες παρουσιαστές
Στρατιά Κατοχής Μικράς Ασίας

Η Στρατιά Μικράς Ασίας ή Ελληνικό Εκστρατευτικό Σώμα ή Στρατιά Κατοχης Μικράς Ασίας, ήταν στρατιωτικός σχηματισμός ο οποίος επιχείρησε στα εδάφη της Μικράς Ασίας της πρώην Οθωμανικής Αυτοκρατορίας κατά τη διάρκεια της Μικρασιατικής Εκστρατείας από το Μάιο του 1919 έως και τις αρχές Σεπτεμβρίου του 1922, όταν και ο τελευταίος μάχιμος Έλληνας ένστολος εγκατέλειψε την Τουρκία, μετά τη Μικρασιατική Καταστροφή.

Τη Στρατιά αποτελούσαν, συνολικά, 17 Μεραρχίες Πεζικού και μία Ταξιαρχία Ιππικού και την εποχή της μεγαλύτερης στελέχωσής της (Ιούνιος 1921) έφτασε να αποτελείται από 220.000 άνδρες, συμπεριλαμβανομένων των βοηθητικών, μη μάχιμων τμημάτων. Η Στρατιά εξάντλησε το ανώτατο όριο της εδαφικής της επέκτασης τον Αύγουστο του ίδιου έτους, όταν μετά τις νίκες τον Ιούλιο του 1921 στη Μάχη της Κιουτάχειας και στη Μάχη του Εσκί Σεχίρ τμήματά της έφτασαν στις πύλες της Άγκυρας, κατά τη Μάχη του Σαγγάριου.

Η Στρατιά αναλύονταν σε τρία Σώματα Στρατού (Σ.Σ.) και στο Σώμα Στρατού Σμύρνης. Αρχιστράτηγοί της ήσαν, κατά σειρά, οι Λεωνίδας Παρασκευόπουλος, Αναστάσιος Παπούλας, Γεώργιος Χατζανέστης και Γεώργιος Πολυμενάκος, ενώ τελευταίοι διοικητές των Σ.Σ. οι Νικόλαος Τρικούπης (Α' Σ.Σ.) ο οποίος, μάλιστα, αιχμαλωτίσθηκε από τους Τούρκους μετά τη Μάχη του Αλή Βεράν, Κωνσταντίνος Νίδερ (Β΄Σ.Σ.), Πέτρος Σουμίλας (Γ' Σ.Σ., 1861-1955) και Κωνσταντίνος Πετμεζάς (Σ.Σ. Σμύρνης).

Παραπομπές

Πηγές 
 Μνήμες -Αλησμόνητες πατρίδες. Ανακτήθηκε στις 20/2/2019

Ασιας Μικρας Κατοχης Στρατια
Αλεξάντρ Κολτσάκ

Ο Αλεξάντρ Κολτσάκ (Alexander Vasilyevick Kolchak KB, ρωσικά: Алекса́ндр Васи́льевич Колча́к, Αγία Πετρούπολη, Ρωσική Αυτοκρατορία, 4 Νοεμβρίου 1874 – Ιρκούτσκ, ΕΣΣΔ, 7 Φεβρουαρίου 1920) ήταν ναύαρχος του Αυτοκρατορικού Ναυτικού της Τσαρικής Ρωσίας. Πολέμησε στο Ρωσο-Ιαπωνικό πόλεμο του 1905 και στον Α΄ Παγκόσμιο πόλεμο, ενώ κατά τη διάρκεια του Ρωσικού εμφύλιου πολέμου ίδρυσε ένα αντικομμουνιστικό καθεστώς στη Σιβηρία, αναδεικνυόμενος σαν ανώτατος αρχηγός των χερσαίων και θαλάσσιων δυνάμεων των «λευκών», από το 1918 έως το 1920. Η κυβέρνησή του είχε έδρα το Ουμσκ, στην νοτιοδυτική Σιβηρία. Επί μία διετία ό Κολτσάκ ήταν ο διεθνώς αναγνωρισμένος επικεφαλής του κράτους. Εντούτοις, η προσπάθειά του να ενώσει τις δυνάμεις των «Λευκών», απέτυχε. Επίσης ο Κόλτσακ αρνήθηκε να παραχωρήσει αυτονομία σε διάφορες εθνικές μειονότητες της αυτοκρατορίας, ενώ δεν επιθυμούσε συνεργασία με αριστεριστές που αντιτίθονταν στους Μπολσεβίκους και βασίστηκε σε εξωτερική βοήθεια, γεγονός που έδωσε την ευκαιρία στους τελευταίους να τον χαρακτηρίσουν ως υποχείριο των Δυτικών Δυνάμεων. Καθώς η επιρροή του σταδιακά έφθινε, προδόθηκε, συνελήφθη από την Τσεχοσλοβακική Λεγεώνα και παραδόθηκε στους αντιπάλους του, οι οποίοι και τον εκτέλεσαν.

Παραπομπές

Ρώσοι ναύαρχοι
Τόνι Γκαρν

Η Αντονία "Τόνι" Γκαρν (7 Ιουλίου 1992 , Αμβούργο ) είναι Γερμανίδα μοντέλο και ηθοποιός .

Βιογραφία 
Η Γκαρν μεγάλωσε στο Αμβούργο, στο Λονδίνο και στην Αθήνα. Ως μοντέλο ξεκίνησε στο Αμβούργο σε Φάνφεστ (funfest) για το Παγκόσμιο Κύπελλο Ποδοσφαίρου 2006. Η διεθνής διάκριση ήρθε το επόμενο έτος, όταν συμμετείχε σε έκθεση του Calvin Klein. Συμμετείχε σε διαφημιστικές εκστρατείες για τις Calvin Klein και CK Jeans το 2008. Μετά την ολοκλήρωση της δευτεροβάθμιας εκπαίδευσης της στο γυμνάσιο Όλστεντ στο Αμβούργο, μετακόμισε στη Νέα Υόρκη όπου άρχισε να ασχολείται επαγγελματικά ως μοντέλο.  Έχει ανέβει στη πασαρέλα για τις εταιρείες Burberry, Chloé, Closed, Dior, Donna Karan, Etro, Emporio Armani, Fendi, Hugo Boss, Jill Stuart, Jil Sander, Prada και Versace . 

Το φθινόπωρο του 2008 συμμετείχε σε εκδηλώσεις μόδας στο Μιλάνο, το Παρίσι και τη Νέα Υόρκη. Τον Νοέμβριο του 2011 συμμετείχε για την Victoria's Secret στο Victoria Fashion Secret Show στη Νέα Υόρκη. Εκτός από τη πασαρέλα, εμφανίστηκε σε περιοδικά όπως το Vogue, το Harper's Bazaar και το W, καθώς και στα εξώφυλλα του Numéro και των γερμανικών, ιταλικών και ρωσικών Vogue. Έχει φωτογραφηθεί μεταξύ άλλων από τους Στέβεν Μάισελ, Πήτερ Λίντμπεργκ, Καρλ Λάγκερφελντ, Μάνφρεντ Μπάουμαν, Πάολο Ροβέρσι, Ντέιβιντ Σιμς, Μάριο Σορέντι, Μάιλς Άλντριτζ και Στέβεν Κλάιν. 

Στην ιστοσελίδα "models.com" η Γκαρν κατέλαβε την ενδέκατη θέση μεταξύ των σημαντικότερων μοντέλων παγκοσμίως τον Μάρτιο του 2010.  Από το 2012 εργάζεται για την L'Oréal Paris. Από τον Μάρτιο του 2015 είναι το πρόσωπο των διαφημίσεων του αρώματος Jil Sander. Από τον Ιούλιο του 2014, η Γκαρν είναι ο νέος πρεσβευτής της εκστρατείας "Επειδή είμαι κορίτσι" του οργανισμού βοήθειας παιδιών Plan International. Υποστηρίζει το Plan International από το 2008: Στην ηλικία των δεκαέξι ετών ανέλαβε την πρώτη της χορηγία για κορίτσι στο Βιετνάμ. Τώρα έχει επεκτείνει τη δέσμευσή της και υποστηρίζει ένα έργο στη Μπουρκίνα Φάσο με μια δωρεά για εκπαιδευτικούς Έχει δημιουργήσει και το ίδρυμα Τόνι Γκαρν    Είναι επίσης μέλος της πρωτοβουλίας Weitblick για πιο ισότιμη εκπαιδευτική πρόσβαση παγκοσμίως.  

Η Γκαρν είχε σχέση με τον Λεονάρντο Ντι Κάπριο το 2013-2014. Από το 2015 έως το 2016, είχε σχέση με τον Αμερικανό καλαθοσφαιριστή Τσάντλερ Πάρσονς.

Φιλμογραφία 

 2017: Under the Bed
 2017: You Are Wanted (Fernsehserie)
 2017: Oscar Pistorius: Blade Runner Killer
 2018: La cintura (Musikvideo)
 2018: Head Full of Honey

Πρακτορεία μοντέλων 

 AJG Model-Support (μητρικό)
 MINT Artists Management, Βερολίνο (παγκόσμια διαχείριση)
 Storm Models, Λονδίνο
 The Lions, Νέα Υόρκη
 Women Management, Παρίσι

Εξωτερικοί σύνδεσμοι 

 Offizielle Toni Garrn Website
 Website der Toni Garrn Foundation
 
 Profil von Toni Garrn auf fashionmodeldirectory.com
 Interview mit Toni Garrn auf Stern.de
 Interview mit Toni Garrn auf LesMads.de

Παραπομπές 

Γυναίκα
Γερμανοί
Φωτομοντέλα
Pages with unreviewed translations
Γερμανοί μοντέλα
Ιππείς (ρωμαϊκή τάξη)

Οι ιππείς ήταν μια κοινωνική ομάδα, ανάμεσα σε αυτή των πατρικίων και των πληβείων. Ήταν η πλέον οικονομικά δυνατή τάξη στην τότε ρωμαϊκή κοινωνία. Τον τίτλο "ιππέας" αποκτούσε κάνεις που είχε την οικονομική δυνατότητα να συντηρήσει ένα άλογο, πράγμα διόλου ευκαταφρόνητο για την εποχή. Με το άλογο αυτό υπηρετούσε και στο ιππικό του ρωμαϊκού στρατού. Από την τάξη αυτή ανεδείχθη σε ύπατο ο Γάιος Μάριος το 109-100 π.Χ.

Δείτε επίσης 
 Ρωμαϊκή Δημοκρατία

Κοινωνικές τάξεις στην Αρχαία Ρώμη
Κόρδα Καρδίτσας

Η Κόρδα, είναι πεδινό χωριό της Καρδίτσας σε υψόμετρο 94 μέτρα.

Γεωγραφία - Αξιοθέατα
Η Κόρδα βρίσκεται νότια του Πηνειού ποταμού, στα βόρεια όρια του νομού με το νομό Τρικάλων. Απέχει 14 χλμ. ΒΔ. από τον Παλαμά, 27 χλμ. Β.-ΒΑ. από την Καρδίτσα και 25 χλμ. Α. από τα Τρίκαλα. Το εκκλησάκι του Αγίου Αθανασίου στο κέντρο του χωριού, πίσω από τον καινούριο ενοριακό ναό, είναι το σημαντικότερο αξιοθέατό του και από το 2000 έχει χαρακτηριστεί ως ιστορικό διατηρητέο μνημείο. Πρόκειται για μονόχωρο ναό ο οποίος είναι καμαροσκέπαστος και έχει ιερό με ημικυκλική αψίδα. Στη στέγη του ανοίγονται από τρεις φωτιστικοί φεγγίτες για κάθε πλευρά. Το εσωτερικό διακοσμείται με τοιχογραφίες. που με βάση την τεχνοτροπία τους χρονολογούνται τέλη του 17ου με αρχές του 18ου αι. Στο παλιό τέμπλο διασώζεται η επιγραφή 1730, που πιθανότατα δηλώνει το έτος κατασκευής του.

Διοικητικά
Ως οικισμός αναφέρεται επίσημα το 1883 στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Σιλάνων που ανήκε στο νομό Τρικάλων. Το 1944 με το ΦΕΚ 82Α-13/04/1944 αποσπάται από το νομό Τρικκάλων και υπάγεται στο νομό Καρδίτσης. Σύμφωνα με το σχέδιο Καλλικράτης, μαζί με τη Μαραθέα αποτελούν την τοπική κοινότητα Μαραθέας που υπάγεται στη δημοτική κοινότητα Σελλάνων του δήμου Παλαμά και σύμφωνα με την απογραφή 2011 έχει πληθυσμό 246 κατοίκους.

Εξωτερικοί σύνδεσμοι 

 Θρησκευτικά Μνημεία από τον ιστότοπο του Δήμου Παλαμά

Παραπομπές

Χωριά του νομού Καρδίτσας
Δήμος Παλαμά
Σάκης Ιωαννίδης

Ο Σάκης (Αθανάσιος) Ιωαννίδης (γεννήθηκε στις 15 Απρίλιου 1983) είναι Έλληνας πολιτικός, έχοντας διατελέσει πρόεδρος της Οργάνωσης Νέων της Νέας Δημοκρατίας (ΟΝΝΕΔ).

Βιογραφία 
Γεννήθηκε και μεγάλωσε στη Δράμα της Μακεδονίας. Είναι απόφοιτος του Τμήματος Οικονομικής και Περιφερειακής Ανάπτυξης του Παντείου Πανεπιστημίου και μεταπτυχιακός φοιτητής στο τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου.

Είναι οικονομολόγος- ασφαλιστικός σύμβουλος και διατηρεί το δικό του ασφαλιστικό γραφείο. Προηγουμένως έχει εργαστεί στο Ινστιτούτο Δημοκρατίας "Κωνσταντίνος Καραμανλής" ως πολιτικός αναλυτής. Από το 2016 είναι μέλος της Συνέλευσης των Αντιπροσώπων και της Κεντρικής Διοίκησης του Οικονομικού Επιμελητηρίου της Ελλάδας.

Πολιτική σταδιοδρομία 
Από το 2004 μέχρι το 2006 ήταν πρόεδρος του Φοιτητικού Συλλόγου του Παντείου Πανεπιστημίου. Τη διετία 2010-2012 διατέλεσε γραμματέας της ΔΑΠ-ΝΔΦΚ για όλα τα Πανεπιστήμια της χώρας, ενώ το 2013 ανέλαβε υπεύθυνος Επαρχιακών Οργανώσεων της Οργάνωσης Νέων της Νέας Δημοκρατίας (ΟΝΝΕΔ).

Στις 26 Μαΐου του 2013 εκλέχθηκε με την ψήφο 29.000 νέων, μέσα από ανοιχτή διαδικασία, πρόεδρος της ΟΝΝΕΔ πανελλαδικά. Κατά τη διάρκεια της θητείας του πρότεινε την κατάργηση του ασύλου, τον εκσυγχρονισμό των Πανεπιστημίων και τη σύνδεσή τους με την αγορά εργασίας.

Στις εκλογές του Σεπτεμβρίου του 2015 ήταν στην τελευταία τιμητική θέση του ψηφοδελτίου Επικρατείας της Νέας Δημοκρατίας. Το 2016 στο 10ο Συνέδριο της Νέας Δημοκρατίας εκλέχθηκε μέλος της Πολιτικής Επιτροπής της Νέας Δημοκρατίας και της Εκτελεστικής Γραμματείας του κόμματος.

Στις 30 Ιανουαρίου 2019 ανακοινώθηκε ότι θα είναι υποψήφιος βουλευτής της Νέας Δημοκρατίας στον Βόρειο Τομέα Αθηνών στις εκλογές του 2019, ωστόσο δεν εξελέγη.

Παραπομπές

Εξωτερικοί σύνδεσμοι 
 Βιογραφικό του Αθανάσιου (Σάκη) Ιωαννίδη στην επίσημη ιστοσελίδα του.

Έλληνες πολιτευτές
Ντόροθι Μαλόουν

Η Ντόροθι Μαλόουν (αγγλ. Dorothy Malone), (29 Ιανουαρίου 1924 - 19 Ιανουαρίου 2018) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Β' Γυναικείου Ρόλου για την ερμηνεία της στην ταινία του Ντάγκλας Σερκ Γραμμένο στον Άνεμο (Written in the Wind, 1956) το 1956. Η ηθοποιός ξεκίνησε καριέρα της στον κινηματογράφο το 1943 ερμηνεύοντας δευτερεύοντες ρόλους σε B-movies. Το 1946 συμμετείχε στο Φιλμ νουάρ Πάθος και αίμα (The Big Sleep) πλάι στους Χάμφρεϊ Μπόγκαρτ και Λορίν Μπακόλ. Κατά τα μέσα της δεκαετίας του '50 η καριέρα της άρχισε να εκτοξεύεται, μετά τη συμμετοχή της στις ταινίες: Νύχτες Γεμάτες Έρωτα (Young at Heart, 1954), Λόρδοι, Λόρδα και Φιλότιμο (Artists and Models, 1955), Γραμμένο στον Άνεμο, Ο Ανθρωπος με τα 1.000 Πρόσωπα (Man of a Thousand Faces, 1957), Γραμμένο με Αίμα (The Tarnished Angels, 1957), Οι αετοί της καταραμένης κοιλάδας (Warlock, 1959) και Το Τελευταίο Ηλιοβασίλεμα (The Last Sunset, 1961). Κατά τη δεκαετία του '60 η επιτυχία της συνεχίστηκε με τη συμμετοχή της στη σαπουνόπερα Πέιτον Πλέις (Peyton Place) όπου ερμήνευσε το ρόλο της Κονστάνς Μακέντζι για τέσσερα χρόνια (1964 - 1968). Η τελευταία της κινηματογραφική εμφάνιση ήταν το 1992 στο ερωτικό θρίλερ Βασικό Ένστικτο (Basic Instinct) του Πολ Βερχόφεν.

Η Μαλόουν απεβίωσε στις 19 Ιανουαρίου 2018, ήταν μια από τις εναπομείνασες σταρ της Χρυσής Εποχής του Χόλιγουντ.

Παραπομπές

Εξωτερικοί σύνδεσμοι 

Ντόροθι Μαλόουν, σελίδα στον ιστότοπο Cine.gr 
  

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Βραβευμένες με Όσκαρ Β' Γυναικείου Ρόλου
Tulia (συγκρότημα)

Το Tulia είναι μια πολωνική γυναικεία μπάντα που εκτελεί μουσική που συνδυάζει παραδοσιακή λαϊκή μουσική, όπως λευκές φωνές (παραδοσιακό ύφος τραγουδιού από την Ανατολική Ευρώπη) με μοντέρνα εκτέλεση. Το συγκρότημα ιδρύθηκε το 2017, στο Στσέτσιν της Πολωνίας. Υπάρχουν τέσσερις τραγουδίστριες στο συγκρότημα: η Τζοάννα Σινκιέβιτζ, η Ντομίνικα Σιέπκα, η Πατρίτσιγια Νοβίκα και η Τούλια Μπικζάκ, το όνομα της τελευταίας επιλέχθηκε ως το όνομα της μπάντας. Έχουν λάβει μεγάλη προσοχή στην Πολωνία το 2017, αφού μοιράζονται ένα εξώφυλλο του τραγουδιού των Depeche Mode "Απολαύστε την Σιωπή" στο YouTube.

Το 2018, κυκλοφόρησαν το πρώτο τους άλμπουμ, που ονομάζεται Tulia και κυκλοφόρησε από την Universal Music Poland, το οποίο περιλαμβάνει μια σειρά από πρωτότυπα τραγούδια, καθώς και επανεκτελέσεις πολωνικών και διεθνών καλλιτεχνών. Το άλμπουμ έγινε πλατινένιο στην Πολωνία, που πώλησε περισσότερα από 30.000 αντίτυπα από την ημερομηνία κυκλοφορίας.

Στις 15 Φεβρουαρίου 2019, ανακοινώθηκε ότι οι Tulia επιλέχθηκαν από τον πολωνικό κρατικό τηλεοπτικό οργανισμό TVP να εκπροσωπήσουν την Πολωνία στο διαγωνισμό τραγουδιού της Eurovision 2019.
Το τραγούδι απέτυχε να προκριθεί στον μεγάλο τελικό του διαγωνισμού.

Δισκογραφία

Άλμπουμ

Σίνγκλς

Βραβεία

Υποψηφιότητες
 New Face of Fonography (Fryderyk's 2019).

Παραπομπές 

Πολωνικά μουσικά συγκροτήματα
Συμμετέχοντες στο διαγωνισμό τραγουδιού Eurovision με την Πολωνία
Διαγωνισμός Τραγουδιού Eurovision 2019
Συμμετέχοντες στη Eurovision
Νικομήδης Δ΄ Φιλοπάτωρ

Ο  Νικομήδης Δ' ο Φιλοπάτωρ από τη Δυναστεία των Νικομηδιδών ήταν ο βασιλιάς της Βιθυνίας από το 94 π.Χ. έως το 74 π.Χ.  Ήταν ο πρώτος γιος και διάδοχος του Νικομήδη Β' της Βιθυνίας και της Νύσσας και είχε μια αδελφή που ονομαζόταν επίσης Νύσσα.

Βίος 
Δεν μας είναι τίποτα γνωστό για τη γέννηση του Νικομήδη Δ' του Φιλοπάτωρος ή τα χρόνια πριν γίνει βασιλιάς. Ωστόσο, η βασιλεία του άρχισε με το θάνατο του πατέρα του. Τα πρώτα χρόνια της βασιλείας του ήταν σχετικά ειρηνικά, αλλά σύντομα ο βασιλιάς Μιθριδάτης ΣΤ΄ Ευπάτωρ του Πόντου, (ο μεγαλύτερος θείος της μητέρας του Νικομήδη Δ'), ένας από τους μεγαλύτερους εχθρούς της Ρώμης κατά την ύστερη Δημοκρατία, άρχισε να παρενοχλεί τα σύνορα της Βιθυνίας. 

Ο αδελφός του Νικομήδη Δ', Σωκράτης Χρηστός, με τη βοήθεια του  Μιθριδάτης ΣΤ΄ Ευπάτωρ, νίκησε τον στρατό του Νικομήδη Δ' το 90 π.Χ. και ο Νικόμηδης αναγκάστηκε να φύγει στην Ιταλία. Επανήλθε στο θρόνο του από τον Manius Aquillius λόγω της επιρροής της Ρώμης στην περιοχή.Ωστόσο, ο Aquillius ενθάρρυνε τον Νικομήδη Δ'  να επιτεθεί στο έδαφος του Μιθριδάτη, με αποτέλεσμα ο Μιθριδάτης ΣΤ' να αντιδράσει ξανά το 88 π.Χ. Ο Νικομήδης Δ' φυγαδεύτηκε για άλλη μια φορά στη Ρώμη.

Η Ανατολή θεωρήθηκε από τους Ρωμαίους ως μια επαρχία που παρέχει αφθονία χρυσού και αργύρου. Ως εκ τούτου, δυο ισχυροί Ρωμαίοι, ο Γάιος Μάριος και ο πρόξενος Λεύκιος Κορνήλιος Σύλλας στόχευαν στη διοίκηση της περιοχής. Ο Σύλλας μετέφερε τις ίντριγκες της Ρώμης στην Ανατολία, όπου ξεκίνησε τον Α' Μιθριδατικό πόλεμο. Η Σύλλας πολέμησε τον Μιθριδάτη ΣΤ' σε αρκετές περιπτώσεις τα επόμενα τρία χρόνια και τελικά το 85 π.Χ., ο Μιθριδάτης ΣΤ' σύναψε συνθήκη ειρήνης και του δόθηκε το δικαίωμα να διατηρήσει την βασιλεία του στον Πόντο αφού πληρώσει βαρύ πρόστιμο.

Ο Νικομήδης Δ' αναστηλώθηκε στο θρόνο του στη Βιθυνία το 84 π.Χ.Τα χρόνια που ακολούθησαν ήταν σχετικά ειρηνικά, αν και η Βιθυνία βρισκόταν ολοένα και περισσότερο υπό τον έλεγχο της Ρώμης. Το 80 π.Χ., ο νεαρός Γάιος Ιούλιος Καίσαρ ήταν πρεσβευτής στην αυλή του Νικομήδη Δ'. Ο Καίσαρ στάλθηκε για να εγείρει έναν στόλο χρησιμοποιώντας τους πόρους της Βιθυνίας, αλλά χρονοτριβούσε τόσο πολύ με τον βασιλιά ώστε γεννήθηκε μια φήμη για ''στενότερη'' σχέση μεταξύ των δύο ανδρών, οδηγώντας στον αποτρόπαιο τίτλο του Καίσαρα ως «βασίλισσα της Βιθυνίας».Οι πολιτικοί εχθροί του Καίσαρα το αξιοποίησαν αργότερα στη ζωή του. Κατά τη διάρκεια του Γαλλατικού θριάμβου του Καίσαρα δημιουργήθηκε ο δημοφιλής στίχος: "Gallias Caesar subegit, Caesarem Nicomedes," (ο Καίσαρας έβαλε τους Γαλάτες χαμηλά,ο Νικομήδης έβαλε τον Καίσαρα χαμηλά), υποδεικνύοντας ότι ο Καίσαρας ήταν ο παραλήπτης αυτής της σχέσης.

Ως μία από τις τελευταίες ενέργειές του ως βασιλέας της Βιθυνίας, το 74 π.Χ., ο Νικομήδης Δ' κληροδότησε ολόκληρο το βασίλειο της Βιθυνίας στη Ρώμη.Η Ρωμαϊκή Γερουσία την εξέλεξε άμεσα ως νέα επαρχία. Ο παλαιός εχθρός της Ρώμης Μιθριδάτης ΣΤ' είχε άλλα σχέδια για τη Βιθυνία και ο θάνατος και η κληροδότηση  του Νικομήδη Δ' οδήγησαν άμεσα στον Γ' Μιθριδατικό Πόλεμο.

Παραπομπές 

Ηγεμόνες της Βιθυνίας
Δυναστεία των Νικομηδιδών
Κοσκινάς Καρδίτσας

Ο Κοσκινάς είναι πεδινό χωριό της Καρδίτσας σε υψόμετρο 95 μέτρα.

Γεωγραφία-ιστορία
Ο Κοσκινάς βρίσκεται σε απόσταση 21 χλμ. ΒΑ. από την πόλη της Καρδίτσας και 9,5 χλμ. Δ.-ΒΔ. από τον Παλαμά. Είναι κτισμένος δίπλα στον Καλέντζη ποταμό και μαζί με το γειτονικό Ψαθοχώρι αποτελούν την τοπική κοινότητα Κοσκινά που υπάγεται στη δημοτική ενότητα Παλαμά του δήμου Παλαμά. Αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Τιτανίου που ανήκε στο νομό Τρικκάλων. Το 1944 με το ΦΕΚ 82Α-13/04/1944 αποσπάται από το νομό Τρικκάλων και υπάγεται στο νομό Καρδίτσης. Σύμφωνα με την απογραφή 2011 ως κοινότητα έχει πληθυσμό 746 κατοίκους, ενώ ως οικισμός 464..

Ένωσις πληρεξουσίων της κοινότητας Κοσκινά 
Μετά την προσάρτηση της Θεσσαλίας στην Ελλάδα το 1881, η γη της περιοχής άλλαξε χέρια ιδιοκτησίας από τους Τούρκους τσιφλικάδες σε Έλληνες και ξεκίνησε το "Αγροτικό ζήτημα" (βλ. το κίνημα των κολίγων). Στα πλαίσια της περιόδου αυτής, στις 1 Ιουνίου 1908, ιδρύεται με έδρα τον Κοσκινά αγροτικός σύλλογος από 20 πληρεξούσιους αντιπροσώπους και καταστατικό αποτελούμενο από 21 άρθρα. Το καταστατικό προλογίζεται από τον Αλέξανδρο Παπαδιαμάντη.

Η «Μάχη της σοδειάς» 
Την περίοδο της κατοχής, στις 4 Ιουνίου 1944, στην περιοχή του Κοσκινά έγινε η πιο σημαντική μάχη ανάμεσα στον ΕΛΑΣ Θεσσαλίας και των Γερμανών κατακτητών. Γερμανοί μαζί με ντόπιους συνεργάτες τους εισήλθαν στο χωριό με σκοπό να πάρουν τη σοδειά και την αλωνιστική μηχανή. Μετά από 12ωρη μάχη οι αντάρτες κατάφεραν να απελευθέρωσαν όλους τους ομήρους των συνεργατών και την αλωνιστική μηχανή. Οι συνεργάτες των Γερμανών είχαν 60 νεκρούς και τραυματίες ενώ ο ΕΛΑΣ είχε 10 νεκρούς και 10 τραυματίες.

Πολιτισμός
Στον Κοσκινά διορίστηκε ως δάσκαλος για πρώτη φορά ο Αλέξανδρος Παπαδιαμάντης. Προς τιμή του υπάρχει προτομή που τα αποκαλυπτήρια της έγιναν τη δεκαετία του 1960. Κάθε χρόνο διοργανώνονται τα "Παπαδιαμάντεια" με τη στήριξη του Πολιτιστικού Οργανισμού του Δήμου Παλαμά και αποτελούν πολιτιστικό και ψυχαγωγικό θεσμό για την ευρύτερη περιοχή.

Εξωτερικοί σύνδεσμοι 
 Τεκμήριο D1988 από το Εθνικό Οπτικοακουστικό Αρχείο - Αποκαλυπτήρια της προτομής του Αλέξανδρου Παπαδιαμάντη στον Κοσκινά
 Ὁ Παπαδιαμάντης καὶ τὸ σωματεῖο Κοσκινᾶ Καρδίτσας από τον ιστότοπο https://enromiosini.gr/
 Η μάχη της σοδειάς (1943-1944) από τον ιστότοπο http://www.karditsa.org

Παραπομπές

Χωριά του νομού Καρδίτσας
Δήμος Παλαμά